Ministru kabineta rīkojuma projekta

**„Par valsts meža zemes Priekuļu pagastā, Priekuļu novadā, privatizāciju” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma „Par valsts un pašvaldību īpašuma objektu privatizāciju” (turpmāk – Privatizācijas likums) 8.panta pirmās daļas 16.punktā noteikts, ka valsts akciju sabiedrība „Privatizācijas aģentūra” (turpmāk – Privatizācijas aģentūra) veic zemesgabalu privatizāciju un citas ar to saistītas darbības.Atbilstoši Privatizācijas likuma 65.panta pirmajai daļai apbūvēta zemesgabala privatizāciju var ierosināt uz zemesgabala esošā īpašuma objekta īpašnieks.Saskaņā ar Privatizācijas likuma 66.panta ceturto daļu valstij piederošu vai piekrītošu zemesgabalu, ja tas atrodas lauku apvidū, var privatizēt bez atsevišķa Ministru kabineta rīkojuma vai norādes par zemesgabala nodošanu privatizācijai, ja valsts īpašuma objekts ir nodots privatizācijai pēc 1997.gada 1.jūlija.Atbilstoši Privatizācijas likuma 64.panta pirmajai daļai tiesības uz privatizējama apbūvēta zemesgabala pirmpirkumu ir uz šā zemesgabala esošā īpašuma objekta īpašniekam.Saskaņā ar Meža likuma 44.panta ceturtās daļas 3.punkta „a” apakšpunktā noteikto, zemesgrāmatā ierakstītas valsts meža zemes atsavināšanu vai privatizāciju lauku apvidos var atļaut ar ikreizēju Ministru kabineta rīkojumu, privatizējot, kā arī atsavinot ēku (būvju) īpašniekiem zemi, ko aizņem ēkas (būves) un pagalms, kā arī šo ēku (būvju) uzturēšanai nepieciešamo zemi līdz 0,50 hektāru platībā.Privatizējot Ministru kabineta rīkojuma projekta 1.punktā minēto valsts zemes vienību, privatizācijas subjektam ir jāievēro likuma „Par zemes privatizāciju lauku apvidos” 28.1 panta pirmās daļas a, b, c un d apakšpunktos noteiktās prasības subjektiem darījumos ar lauksaimniecības zemi. Tai pat laikā atbilstoši likuma „Par zemes privatizāciju lauku apvidos” 30.1 panta pirmajai daļai šā likuma 28.panta pirmās daļas 7.punktā un 28.1 panta pirmajā daļā minētās personas, kā arī personas, kuras lauksaimniecības zemi vēlas iegūt īpašumā zemes dzīļu izmantošanai, iesniedz iesniegumu tā novada pašvaldībai, kuras teritorijā atrodas attiecīgā zeme. Iesniegumā norāda šīs zemes turpmākās izmantošanas mērķi un tam pievieno darījuma aktu un dokumentus, kas apliecina personas tiesības iegūt īpašumā lauksaimniecības zemi. Ar lauksaimniecības zemi veikto darījumu tiesiskumu uzrauga novada pašvaldības komisija.Ņemot vērā, ka Privatizācijas likuma 9.panta piektajā daļā noteikts, ka valsts īpašuma privatizāciju pārrauga ekonomikas ministrs, Ekonomikas ministrija atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 11.punkta prasībām nodrošina attiecīgā Ministru kabineta rīkojuma projekta iesniegšanu izskatīšanai Ministru kabineta sēdē.Pamatojoties uz Administratīvā procesa likuma 51.pantu un 56.panta pirmo daļu, ar saņemtā privatizācijas ierosinājuma reģistrācijas brīdi ir ierosināta administratīvā lieta un to izskata iestāde atbilstoši savai kompetencei.Līdz ar to Privatizācijas aģentūrai un Ekonomikas ministrijai savas kompetences ietvaros ir pienākums nodrošināt Ministru kabineta rīkojuma projekta par atļauju privatizēt valsts meža zemi iesniegšanu izskatīšanai Ministru kabinetā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | **Valsts zemesgabals „Krāces” Priekuļu pagastā, Priekuļu novadā****1. Valsts zemesgabala sastāvs:**Nekustamais īpašums (nekustamā īpašuma kadastra numurs 4272 005 0175) sastāv no zemes vienības (zemes vienības kadastra apzīmējums 4272 005 0175) ar kopējo platību 3,34  ha, Priekuļu pagastā, Priekuļu novadā (turpmāk arī – Valsts zemesgabals).**2. Valsts zemesgabala adrese:**Valsts zemesgabala adrese atbilstoši Nekustamā īpašuma valsts kadastra informācijas sistēmas datiem ir „Krāces”,Priekuļu pagasts, Priekuļu novads.**3. Īpašuma tiesības:**Valsts zemesgabals 2005.gada 6.jūnijā ierakstīts Priekuļu pagasta zemesgrāmatas nodalījumā Nr.1000 0017 7001 uz Latvijas valsts vārda Finanšu ministrijas personā. Zemes vienības platības sadalījums pa lietošanas veidiem: 1) lauksaimniecībā izmantojamā zemes platība – 2,5300 ha; 2) mežu platība – 0,3300 ha; 3) ūdens objektu zeme – 0,0200 ha; 4) zemes zem ēkām platība – 0,3800 ha; 5) zemes zem ceļiem platība: 0,0800 ha.**4. Valdītājs:**Ar Ministru kabineta 1998.gada 21.janvāra rīkojumu Nr.22 „ Par valsts uzņēmuma „Valsts Priekuļu selekcijas un izmēģinājumu stacija” reorganizāciju un nodošanu privatizācijai un valsts uzņēmuma „Valsts Viļānu selekcijas un izmēģinājumu stacija” nodošanu privatizācijai” (7.2.apakšpunkts) Valsts zemesgabals nodots privatizācijai.Ar 2005.gada 13.decembra aktu valsts akciju sabiedrība „Valsts nekustamie īpašumi” nodeva Valsts zemesgabalu Privatizācijas aģentūras valdījumā.**5. Ēkas (būves), kas atrodas uz valsts zemesgabala:**Uz Valsts zemesgabala atrodas ēku (būvju) nekustamais īpašums „Atmodas”, (nekustamā īpašuma kadastra numurs 4272 505 0011) – divas būves (būves kadastra apzīmējumi 4272 005 0084 001 un 4272 005 0084 051), Priekuļu pagastā, Priekuļunovadā (turpmāk – Būvju īpašums), kas sākotnēji bijis valsts uzņēmuma „Valsts Priekuļu selekcijas un izmēģinājumu stacija” mantas sastāvā.Īpašuma tiesības uz Būvju īpašumu Priekuļu pagasta zemesgrāmatas nodalījumā Nr.1000 0046 8349 2009.gada 20.novembrī nostiprinātas Gintai Aleksejevai, pamatojoties uz Vidzemes apgabaltiesas 2009.gada 12.oktobra spriedumu lietā Nr.C05034109.**6. Privatizācijas ierosinājums:**Gintas Aleksejevas ierosinājums par valsts zemesgabala privatizāciju Privatizācijas aģentūrā saņemts un reģistrēts 2000.gada 12.maijā ar Nr.1.33/3684-3294.Ginta Aleksejeva atbilst likuma „Par zemes privatizāciju lauku apvidos” 28.panta pirmās daļas 1.punktā noteiktajam subjektu lokam, kas zemi var iegūt īpašumā saskaņā ar [Civillikumu](http://likumi.lv/doc.php?id=225418) un citiem likumiem.**7. Noma:**2006.gada 14.martā starp Privatizācijas aģentūru un Gintu Aleksejevu noslēgts valsts zemesgabala nomas līgums (ar grozījumiem, kas izdarīti 2008.gada 1.jūlijā, 2009.gada 11.martā, 2010.gada 30.jūnijā, 2013.gada 27.novembrī un 2014.gada 15.oktobrī) nomniekam piederošā Būvju īpašuma uzturēšanai un apsaimniekošanai.Nomas līgums ir spēkā līdz iznomātā valsts zemesgabala pirkuma līguma noslēgšanai vai lēmuma pieņemšanai par valsts zemesgabala privatizācijas izbeigšanu.**8.Informācija par privatizējamajā valsts īpašuma objektā ietilpstošo valsts meža zemi:**Saskaņā ar Gata Ziediņa (reģistrēts Valsts meža dienesta meža inventarizācijas veicēju sarakstā 2003.gada 15.maijā) 2011.gada 24.augustā veiktās meža inventarizācijas (reģistrācijas Nr.852976220) datiem valsts zemesgabalā ietilpst meža zeme 0,33 ha platībā.Atbilstoši Valsts meža dienesta Ziemeļvidzemes virsmežniecības Priekuļu mežniecības 2011.gada 14.septembra vēstulē Nr.3-10/562 sniegtajai informācijai meža inventarizācijas dati ir pievienoti Meža valsts reģistram.Saskaņā ar Meža likuma 44.panta ceturtās daļas 3.punkta „a” apakšpunktā noteikto zemesgrāmatā ierakstītas valsts meža zemes atsavināšanu vai privatizāciju lauku apvidos var atļaut ar ikreizēju Ministru kabineta rīkojumu, privatizējot, kā arī atsavinot ēku (būvju) īpašniekiem zemi, ko aizņem ēkas (būves) un pagalms, kā arī šo ēku (būvju) uzturēšanai nepieciešamo zemi līdz 0,50 hektāru platībā.Ministru kabineta rīkojuma projektā paredzēts atbilstoši Meža likuma 44.panta ceturtās daļas 3.punkta „a” apakšpunktam atļaut Būvju īpašuma īpašniekam, privatizējot Valsts zemesgabalu - privatizēt arī tajā ietilpstošo valsts meža zemi 0,33 ha platībā, kas nepieciešama Būvju īpašuma uzturēšanai. |
| 3. | Projekta izstrādē iesaistītās institūcijas | Privatizācijas aģentūra. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pamatojoties uz Meža likuma 44.panta ceturto daļu, ar ikreizēju Ministru kabineta rīkojumu, privatizējot zemi ēku īpašniekiem, var atļaut privatizēt zemesgrāmatā ierakstītu valsts meža zemi, kas nepieciešama ēku (būvju) uzturēšanai. Līdz ar to ar šo rīkojuma projektu netiek ieviestas izmaiņas, kas varētu ietekmēt sabiedrības intereses. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Sabiedrību nav nepieciešams iesaistīt, jo Ministru kabineta rīkojuma projekta sagatavošana skar publiska pārvaldes uzdevuma izpildi. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Sabiedrība pēc Ministru kabineta rīkojuma projekta pieņemšanas tiks informēta ar publikāciju, kas tiks elektroniski publicēta tīmekļa vietnē [www.vestnesis.lv](http://www.vestnesis.lv) Oficiālo publikāciju un tiesiskās informācijas likuma un citos normatīvajos aktos noteiktajā kārtībā. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta rīkojuma projekta izpildi nodrošinās Privatizācijas aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

**Anotācijas III, IV un V sadaļa – projekts šīs jomas neskar.**

|  |  |
| --- | --- |
| **Ekonomikas ministre** | **D.Reizniece-Ozola** |
| **Vīza: valsts sekretārs** | **M.Lazdovskis** |

19.12.2014. 11:15

1198

Drāke, 67013162, Martins.Drake@em.gov.lv